Մի խումբ գյումրեցի երիտասարդներ նախաձեռնել են, ինչպես իրենք են բնորոշում, «Մարիո» խաղի փորձություններով լի փողոցներով Գյումրիում բնակվող հաշմանդամություն ունեցող անձանց տների ու բնակարանների հարմարեցման ծրագիր: Թիմի անդամները «Էմիլի արեգակ» հաշմանդամություն ունեցող անձանց աջակցության ռեսուրսային կենտրոնի նախկին սաներն են, ովքեր այժմ խմբվել են Easy Life հասարակական կազմակերպության շուրջը: Նախաձեռնության նպատակը Գյումրիում բնակվող հաշմանդամություն ունեցող անձանց կյանքի որակի, ինքնուրույնության բարձրացումն է, միջոցը՝ տների, բնակարանների հարդարումն ու հարմարեցումը: